రామ్ సింగ్ నేతాజీ

రామ్ సింగ్ నేతాజీ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు బదర్‌పూర్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
రామ్ సింగ్ నేతాజీ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1993 ఢిల్లీ శాసనసభ ఎన్నికలలో బదర్‌పూర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి రాంవీర్ సింగ్ బిధూరి చేతిలో 7,066 ఓట్ల తేడాతో ఓడిపోయాడు. ఆయన 1998 శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రాంవీర్ సింగ్ బిధూరిపై 14,289 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

రామ్ సింగ్ నేతాజీ 2003 ఢిల్లీ శాసనసభ ఎన్నికలలో బదర్‌పూర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి రాంవీర్ సింగ్ బిధూరి చేతిలో 436 ఓట్ల స్వల్ప తేడాతో ఓడిపోయాడు. ఆయన ఆ తరువాత బహుజన్ సమాజ్ పార్టీలో చేరి 2008 శాసనసభ ఎన్నికలలో బీఎస్‌పీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రాంవీర్ సింగ్ బిధూరిపై 13,305 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

రామ్ సింగ్ నేతాజీ ఆ తరువాత తిరిగి భారత జాతీయ కాంగ్రెస్ పార్టీలో చేరి 2013 ఢిల్లీ శాసనసభ ఎన్నికలలో బదర్‌పూర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాంవీర్ సింగ్ బిధూరి చేతిలో 13,854 ఓట్ల తేడాతో ఓడిపోయాడు. ఆయన 2015 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 18,390 ఓట్లతో మూడోస్థానంలో నిలిచాడు. 

రామ్ సింగ్ నేతాజీ  2020 జనవరి 13న ఆమ్ ఆద్మీ పార్టీలో చేరి, 2020 ఢిల్లీ శాసనసభ ఎన్నికలలో బదర్‌పూర్ శాసనసభ నియోజకవర్గం నుండి ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రాంవీర్ సింగ్ బిధూరి చేతిలో 3,719 ఓట్ల తేడాతో ఓడిపోయాడు. ఆయన 2025 శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నారాయణ్ దత్ శర్మపై 25,888 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు